2015 Minnesota Vikings free agents488dBen GoesslingVikings: Anthony Barr, Sharrif Floyd out vs. Lions511dBen GoesslingVikings: Vlad Ducasse inactive, Josh Robinson to play vs. Buccaneers558dBen GoesslingVikings vs. Buccaneers preview562dPat Yasinskas and Ben GoesslingMike Zimmer never considered missing Vikings-Bills game with kidney stones565dBen GoesslingVikings: Chad Greenway back at practice569dBen GoesslingFree-agency review: Vikings781dBen Goessling2015 Minnesota Vikings free agentsEmailcommentJan 5, 2015Ben GoesslingESPN Staff Writer Close Previously covered Vikings for St. Paul Pioneer Press Nuwe restaurant en nuwe oesjaar vir Bellevue | Vrouekeur
Geskryf deur Maryke Roberts 28/11/2017
Smulpape kan by die splinternuwe Bellevue Restaurant en proelokaal die 1953 Pinotage en meer gaan proe
As jy van Pinotage en boonop geskiedkundige Pinotage praat, kan jy beslis nie Bellevue Landgoed in die Bottelary Heuwels buite Stellenbosch by die gesprek uitsluit nie. Hier het die algemene bestuurder en wingerdboukundige, Dirkie Morkel, soos sy pa en oom, oor die jare meer as 150 hektaar met 14 verskillende druifvariëteite beplant, waarvan die 40 hektaar Pinotage beslis die ster is. Die plaas het die land se eerste kommersiële Pinotage in die vroeë 1950’s geplant.
Die plaas is onlangs by Dirkie deur ’n eiendomsontwikkelaar, Marinus Neethling en sy vrou, Vicke, oorgekoop. Marinus besit ook vir Canto, ’n MCC-produserende plaas in Durbanville.
Bellevue was vir baie dekades in die Morkel-familie en die huidige wynmaker, Wilhelm Kritzinger, is al 16 jaar op die plaas. Hy het ’n vertikale proe van die Bellevue “1953” Pinotage 2015, 2016 en ’n vat-voorbeeld van die 2017-oesjaar, gelei. Die wyn het sy naam te danke aan die jaar waarin die wingerd geplant is. Hierdie blok was ’n droëland wingerd vir 64 jaar, voor die droogte die installasie van drup-besproeiing in Mei genoodsaak het.
Die druiwe is met die hand gepluk en het 18 maande in klein Franse eikehoutvate verouder.
Sjef Eddie Enslin het gaste trakteer op ’n gerookte salm en aspersie-terrine voorgereg, springbok-skenkel wat fyngekook, ontbeen en weer perfek gevorm is, om soos ’n skenkel te lyk en ’n warm camembert met neute, heuning en bessies.
Bellevue is in 1701 gestig en die oorspronklike Kaap-Hollandse herehuis dateer uit 1803. Wanneer jy na die nuwe restaurant stap, loop jou pad verby die 155 jaar oue kanon, wat toentertyd gebruik is om sein-skote af te vuur om plase binnelands te laat weet daar is bote in Tafelbaai.
Hoewel die hele landgoed ’n geskiedkundige plaas is, is die nuwe restaurant en wynkelder ’n vars, moderne ruimte.
Die spyskaart is ’n watertand keuse van slaaie, ligter voorgeregte en lekker hoofgeregte soos springbok-skenkel of liplekker pizza. Die restaurant het reuse deure wat na buite lei, waar die kinders lekker op die grasperk kan baljaar.
Die nuwe restaurant is van Dinsdag van Sondag van 09:00 tot 17:00 en Vrydag van 09:00 tot 19:00 oop. Meer inligting by 021 865 2054 of www.bellevue.co.za.
Gaste kon drie oesjare van die Bellevue 1953 Pinotage proe.
Wingerdboukundige en vorige eienaar, Dirkie Morkel en die uitvoerende sjef, Eddie Enslin.
Die gerookte salm-terrine is met die Bellevue Sauvignon Blanc bedien.
Die nuwe eienaars van Bellevue Landgoed, Marinus en Vicke Neethling.
Wilhelm Kritzinger, wynmaker by Bellevue, staan by Fransella Rossouw.